钦定古今图书集成/方舆汇编/职方典/第1294卷 > 《八面山》陈言
## 钦定古今图书集成/方舆汇编/职方典/第1294卷 > 《八面山》陈言

仗节平临虎豹关，旌旗摇曳万重山。谁云八面能夸
敌，自信千夫迥莫攀。跨鹤影分霄汉外，鸣驺声落翠
微间。生平客况凭高兴，独立峰头为破颜。

又

入楚贪山几倦劳，登临才觉此山高。漫愁蹇足心还
怯，更笑狂标气转豪。抚剑光芒侵斗极，振衣风韵薄
松涛。何当结屋千层上，俯视尘寰一羽毛。